text: To dræbt ved arbejdsulykker
  16 august 2018 kl. 06.22
  To mandlige chauffører har mistet livet ved arbedjsulykker  i henholdsvis Hovborg og Billund.
  En 49-årig lastbilchauffør blev tirsdag formiddag dræbt under skovarbejde ved Hovborg. En wire sprang, da en skovmaskine skulle trækkes fri efter fastkørsel. Chaufføren blev ramt og blev dræbt på stedet, oplyser Syd- og Sønderjyllands Politi.
  Onsdag morgen mistede en 50-årig  lastbilchauffør livet ved en arbejdsulykke på Billund Fjernvarmeværk. Her var to chauffører var ved at læsse tunge fjernvarmerør af en lastbil, da rørene begyndte at trille og faldt ned over den ene af chaufførerne.
  Begge ulykker skal nu undersøges nærmere af Arbejdstilsynet.
  
  